[{"text_idx": "#000002", "text": "Kurtso berriaren etorrerarekin, hauteskunde sindikalak dira sindikatuaren erronka nagusietako bat, LABek lan eta bizi baldintzen defentsan duen eskaintza are eta gehiago zabaltzeko helburuarekin. Bada, \u201cZurekin bagara. Egiteko beste modu bat\u201d leloarekin izango gara Hego zein Ipar Euskal Herriko lantokietan."}, {"text_idx": "#000003", "text": "Lapurdi, Nafarroa Beherea eta Zuberoaren kasuan, hauteskunde sindikalak arlo publikoan gauzatuko dira, eta, gaur, abian jarri dugu kanpaina. Hain zuzen ere, ekimen ibiltari bat egingo dugu, sindikatuaren eskaintza bertatik bertara azaltzeko. Kanpainaren aurkezpena Donibane Garaziko udaletxe aurrean egin dugu, ekimen ibiltariaren lehen geltokian."}, {"text_idx": "#000004", "text": "Zerbitzu publikoen kalitatea hobetzea helburu"}, {"text_idx": "#000005", "text": "Euskal Herriko langileentzako lurralde-negoziazioetarako guneak hemen eta orain sortzeko aldarrikatu ohi dugu. Ipar Euskal Herriko kasuan, LABetik diogu agente guztientzat lurraldeko langileen ordezkatzeko batzorde bakarra sortu beharra dagoela, eta, osasun publikoaren kasuan, egiazko osasun-sare publiko bat sortu behar dela lurralde osoan, Donibane Lohizunetik Mauleraino."}, {"text_idx": "#000006", "text": "Ondoko aldarrikapenak defendatuko ditugu zerbitzu publikoetako hauteskundeetan:"}, {"text_idx": "#000012", "text": "-Kultur eta jendarte jardueretarako aurrekontua ezartzea, tokiko ekonomia eta zirkuitu laburrak sustatuz"}, {"text_idx": "#000013", "text": "-Osasun-profesionalen erakartzea eta leialtzea, bereziki etxebizitza eta garraio publikoa eskuratzeko aukera emanez"}, {"text_idx": "#000014", "text": "-Zerbitzu publikoen kalitatea hobetzea lurralde osoan"}, {"text_idx": "#000015", "text": "Greba Feminista Orokorra prestatzeko martxan gaude"}, {"text_idx": "#000017", "text": "Osasun publikoaren defentsan, Asuncion klinikako langileen lan-baldintzek eta etorkizunak erdigunean behar dutela aldarrikatu dute"}, {"text_idx": "#000018", "text": "Arabako egoitza pribatuetako eta etxebizitza komunitarioetako langileak kalera itzuliko dira beraien lehen hitzarmen probintziala eskatzeko"}, {"text_idx": "#000019", "text": "Berriz salatu dugu Estellerriko osasun arreta publikoa desegiten ari direla, ospitaleko gerentziaren eta Gobernuaren beraren utzikeriagatik"}]